Z A P I S N I K

s 1. (konstituirajuće) sjednice Vijeća Gradske četvrti Sesvete, održane 7. srpnja 2021., s početkom u 10,30 sati u Plavoj dvorani, Trg Dragutina Domjanića 6. 

Nazočni članovi Vijeća Gradske četvrti Sesvete:

 1.   PETAR BAJAN                      
 2.	VINKO BATINIĆ                         
 3.	ŽELJKO BLAŽINOVIĆ    
 4.	MARKO BRKIĆ     
      5.   NIVES CURIĆ        
      6.   IVAN DOKŠA      
      7.   ŽELJKO GRBAVAC         
      8.   ZORICA GREGURIĆ        
      9.   DAMIR GRGIĆ              
     10.  MIHAELA HUSIĆ                       
     11.  STJEPAN KEZERIĆ                         
     12.  MATIJA KRALJ                                                                              
     13.  MAGDALENA KOZARIĆ ŠPOLJARIĆ     
     14.  IVAN KRIVAČIĆ                                  
     15.  VEDRAN LEDINŠČIĆ                          
     16.  VLADIMIR MARIĆ                                  
     17.  IVANA VLADIMIRA PETRIC                                
     18.  ANTE PLAZONIĆ

Opravdano odsutan: Damir Pigac

Nazočni radno, gosti i predstavnici tiska:
- Renata Šimon, pročelnica  Gradskog ureda  za mjesnu samoupravu
- Stipe Jurić, Nives Polojac, Tomi Maslov – Gradski ured za mjesnu samoupravu, P.O. Sesvete
- Borko Samec - glavni i odgovorni urednik portala Sesvete Danas
- Marjan Tomurad, zastupnik u Gradskoj skupštini

	Renata Šimon, pročelnica Gradskog ureda za mjesnu samoupravu navodi temeljem odredbe članka 50. stavka 6. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), gradonačelnik je, budući da se Vijeće Gradske četvrti Sesvete i 5 vijeća mjesnih odbora nisu konstituirala na prvoj sazvanoj konstituirajućoj sjednici, sazvao novu konstituirajuću sjednicu Vijeća Gradske četvrti Sesvete i vijeća mjesnih odbora Luka, Lužan, Novi Jelkovec, Sesvetski Kraljevec i Soblinec.

	Pročelnica Gradskog ureda za mjesnu samoupravu podsjeća na odredbu Odluke koja kaže da ako se vijeće ne konstituira ni na ovoj sjednici, gradonačelnik će sazvati novu konstituirajuću sjednicu u nastavnom roku od 30 dana. Ako se vijeće ne konstituira niti u tom roku, Gradska skupština raspisat će nove izbore. Također navodi za konstituiranje Vijeća  Gradske četvrti Sesvete potrebna je nazočnost većine od ukupno 19 članova  Vijeća, te za konstituiranje vijeća mjesnih odbora Lužan i Soblinec potrebna je nazočnost većine od ukupno 5 članova Vijeća, a za konstituiranje vijeća mjesnih odbora Luka, Novi Jelkovec i Sesvetski Kraljevec potrebna je nazočnost većine od ukupno 7 članova Vijeća.

	Pročelnica Gradskog ureda za mjesnu samoupravu potom, uz konstataciju nazočnosti  od 18 članova Vijeća Gradske četvrti Sesvete otvara konstituirajuću sjednicu Vijeća Gradske četvrti Sesvete.

	Pročelnica Gradskog ureda za mjesnu samoupravu zatim konstituira da su ispunjeni uvjeti za konstituiranje vijeća mjesnih odbora Luka, Lužan, Novi Jelkovec, Sesvetski Kraljevec i Soblinec te također otvara i konstituirajuće sjednicu naprijed navedenih vijeća.

	Pročelnica Gradskog ureda za mjesnu samoupravu predlaže dnevni red za sjednicu Vijeća Gradske četvrti Sesvete, dostavljen u pozivu.
Na prijedlog istoga primjedbi nije bilo, te je jednoglasno prihvaćen slijedeći

DNEVNI RED:

1. Osnivanje i izbor članova Mandatnog povjerenstva
2. Izvješće Mandatnog povjerenstva o provedenim izborima za članove Vijeća
    Gradske četvrti Sesvete
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi
	
	Nastavljajući vođenje sjednice, pročelnica Gradskog ureda za mjesnu samoupravu konstatira, da na temelju članka 50. stavka 3. Odluke o izborima članova vijeća gradskih četvrti i članova vijeća mjesnih odbora, konstituirajućom sjednicom, do izbora predsjednika Vijeća, predsjedava prvi izabrani član s kandidacijske liste koja je dobila najviše glasova, te da je najviše glasova dobila kandidacijska lista MOŽEMO! - POLITIČKA PLATFORMA, ZAGREB JE NAŠ!, NOVA LJEVICA – NL, ZELENA ALTERNATIVA - ODRŽIVI RAZVOJ HRVATSKE - Zelena alternativa – OraH, ZA GRAD,  NEZAVISNA LISTA ZAGREB – NLZG, a prvi izabrani član na toj listi je gospodin Ivan Krivačić.
	
	Pročelnica Gradskog ureda za mjesnu samoupravu navodi da će se ostala vijeća mjesnih odbora konstituirati  prema terminima koje su dobili u pozivu, te prije odlaska poziva Ivana Krivačića na daljnje vođenje sjednice.

	Ivan Krivačić, privremeni predsjedatelj Vijeća, zahvaljuje pročelnica Gradskog ureda za mjesnu samoupravu, te nastavlja vođenje sjednice pozivajući na zajedništvo u radu Vijeća.

Ad 1) 
	 Ivan Krivačić predlaže osnivanje i izbor članova Mandatnog povjerenstva radi izrade izvješća o provedenim izborima i prijedloga verifikacije mandata izabranim članovima Vijeća i omogućavanja daljnjeg rada Vijeća, te upoznaje sa zadacima Mandatnog povjerenstva.
	Za članove Mandatnog Povjerenstva predlaže: Nives Curić za predsjednicu, Petar Bajan i Matija Kralj za članove.
	Na prijedlog primjedbi nije bilo, te predsjedavajući daje prijedlog na glasovanje.
	
Vijeće je potom jednoglasno donijelo


Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Gradske četvrti Sesvete (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednicu: Nives Curić;
	za članove:       1. Petar Bajan i
			 2. Matija Kralj.

	Predsjedatelj potom poziva Mandatno povjerenstvo da pripremi izvješće o provedenim izborima i prijedlog zaključka o izvješću Mandatnog povjerenstva članovima Vijeća Gradske četvrti Sesvete, te određuje stanku za pripremu istih.


Ad 2)
            Nives Curić, predsjednica Mandatnog povjerenstva podnosi izvješće, koje je podijeljeno svim članovima Vijeća, uz naglasak na izbornim rezultatima kandidacijskih lista i ostvarenom broju mandata u Vijeću, te konstataciju da su izbori provedeni pravovaljano i da nije bilo stavljanja mandata u mirovanje izabranih članova Vijeća.

           Sukladno navedenom, Mandatno povjerenstvo predlaže verifikaciju mandata 19-orici izabranih članova Vijeća Gradske četvrti Sesvete.

	Izvješće Mandatnog povjerenstva se prilaže zapisniku sjednice.

U raspravi nije bilo primjedbi, te predsjedavajući predlaže donošenje zaključka koji je predložilo Mandatno povjerenstvo, a koji je Vijeće jednoglasno prihvatilo.


Z A K LJ U Č A K
o izvješću Mandatnog povjerenstva

                      1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Sesvete:	

                (ime i prezime)                                          (kandidacijska lista - skraćeno)
           							
												
1.   PETAR BAJAN				"365 STRANKA RADA I SOLIDARNOSTI"

2.   VINKO BATINIĆ			MOST, PROJEKT DOMOVINA

3.   ŽELJKO BLAŽINOVIĆ			"365 STRANKA RADA I SOLIDARNOSTI"

4.   MARKO BRKIĆ				"365 STRANKA RADA I SOLIDARNOSTI"

5.   NIVES CURIĆ                                        MOŽEMO!, ZAGREB JE NAŠ! NL, Zelena                           
                                                                       alternativa – OraH, ZA GRAD, NLZG 
		
6.   IVAN DOKŠA				VESNA ŠKARE OŽBOLT-NL

7.   ŽELJKO GRBAVAC			HDZ, HSLS, HSU

8.   ZORICA GREGURIĆ			DP, ZELENA LISTA

9.   DAMIR GRGIĆ				DP, ZELENA LISTA

10. MIHAELA HUSIĆ                                  MOŽEMO!, ZAGREB JE NAŠ! NL, Zelena
                                                                       alternativa – OraH, ZA GRAD, NLZG

11.  STJEPAN KEZERIĆ                             "365 STRANKA RADA I SOLIDARNOSTI"

12.  MATIJA KRALJ				HDZ, HSLS, HSU

13.  MAGDALENA KOZARIĆ ŠPOLJARIĆ     MOŽEMO!, ZAGREB JE NAŠ! NL, Zelena    
                                                                               alternativa – OraH, ZA GRAD, NLZG

14.  IVAN KRIVAČIĆ                                  MOŽEMO!, ZAGREB JE NAŠ! NL, Zelena       
                                                                        alternativa – OraH, ZA GRAD, NLZG

15.  VEDRAN LEDINŠČIĆ                          MOŽEMO!, ZAGREB JE NAŠ! NL, Zelena                             
                                                                        alternativa – OraH, ZA GRAD, NLZG

16.  VLADIMIR MARIĆ			MOST, PROJEKT DOMOVINA

17.  IVANA VLADIMIRA PETRIC		MOST, PROJEKT DOMOVINA
 
18.  DAMIR PIGAC				SDP

19.  ANTE PLAZONIĆ			HDZ, HSLS, HSU

	
	2. Ovaj će zaključak biti objavljen u Službenom glasniku Grada Zagreba.

Ad 3)
	Konstatirajući da su verifikacijom mandata postali punopravni članovi Vijeća, predsjedatelj poziva članove Vijeća na davanje svečane prisege, uz molbu da istu potpišu i predaju djelatnicima Gradskog ureda za mjesnu samoupravu.
	Po prozivci svi nazočni članovi Vijeća daju svečanu prisegu, a predsjedavajući čestita na izboru i verifikaciji mandata, te želi uspješan rad.

Ad 4)
	Ivan Krivačić upoznavajući s odredbama koje reguliraju način izbora predsjednika i potpredsjednika Vijeća navodi da je Pravilima Gradske četvrti i Poslovnikom o radu Vijeća Gradske četvrti određeno je da se predsjednik i potpredsjednik Vijeća biraju većinom glasova svih članova Vijeća. Dalje navodi da prema Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

- Ivan Krivačić obavještava da je za izbor predsjednika Vijeća podnijet jedan prijedlog i to za nositelja liste g. Stjepan Kezerić s kandidacijske  liste: „365 STRANKA RADA I SOLIDARNOSTI“ potpisan od sedam članova Vijeća, te pita ima li i drugih prijedloga.

	Ostalih prijedloga nije bilo, te predsjedatelj daje na glasovanje prijedlog da se Stjepan Kezerić izabere za predsjednika Vijeća.

	Vijeće je potom većinom glasova svih članova Vijeća  s 10 glasova „ZA“ i 8 suzdržana donijelo

Z A K LJ U Č A K
o izboru predsjednika Vijeća Gradske četvrti Sesvete

	1. Za predsjednika Vijeća Gradske četvrti Sesvete izabran je Stjepan Kezerić.
	2. Ovaj će zaključak biti objavljen u Službenom glasniku Grada Zagreba.

 Stjepan Kezerić zahvaljuje na povjerenju te nastavlja vođenje sjednice.

Ad 5)
	Stjepan Kezerić navodi kako će na slijedećoj sjednici Vijeća Gradske četvrti Sesvete podnijeti izvještaj o dosadašnjoj realizaciji i problemima u Sesvetama. Prijedloga za potpredsjednika Vijeća Gradske četvrti nema, te će se na sljedećoj sjednici izabrati potpredsjednik. Također ističe važnost konstituiranja Vijeća Gradske četvrti Sesvete kako bi se što prije krenulo u realizaciju Plana komunalnih aktivnosti za 2021. g. Predlaže da se sazove prva radna sjednica Vijeća Gradske četvrti Sesvete u što kraćem roku kako bi Vijeće čim prije krenulo sa radom. Navodi kako  je Gradska četvrt Sesvete veoma potrebito područje u mnogim sferama, sa stalnim povećanjem broja stanovnika, te poziva da se zajedničkim naporima pripremi i realizira što više potrebnih projekata za područje Gradske četvrti Sesvete u suradnji s Gradom Zagrebom i kroz proračun Grada, te poziva na suradnju svih članova Vijeća u radu Vijeća Gradske četvrti Sesvete.


Ad 6)
Na kraju Stjepan Kezerić još jednom zahvaljuje Vijeću na povjerenju i izboru za predsjednika, te predaje riječ Stipi Juriću, voditelju Područnog odsjeka Sesvete, Gradskog ureda za mjesnu samoupravu, koji čestita svim izabranim članovima Vijeća Gradske četvrti Sesvete i obavještava kako je izborom predsjednika Vijeća Gradske četvrti Sesvete Vijeće konstituirano, te da se na sljedećoj redovnoj sjednici može izabrati potpredsjednik. 

	Daljnje rasprave nije bilo te je Vijeće završilo s radom i zajedničkim fotografiranjem u 11,04sati.


KLASA: 026-01/21-001/969
URBROJ: 251-06-11-12-21-2
Sesvete, 7. srpnja 2021.

Zapisnik sastavio:
Nives Polojac
									      Predsjednik
								         Vijeća Gradske četvrti 
							                                 Sesvete

